హైదరాబాద్‌ నాకు ఎప్పుడూ లక్కీ ప్లేస్‌: యువరాజ్‌
హైదరాబాద్‌: తన లక్కీ ప్లేస్‌ హైదరాబాద్‌ అని టీమిండియా ఆల్‌రౌండర్‌,సన్‌ రైజర్స్‌ హైదరాబాద్‌ ఆటగాడు యువరాజ్‌ పేర్కొన్నాడు. రాయల్‌ చాలెంజర్స్‌ బెంగళూరు జట్టుతో ప్రారంభమైన ఇండియన్‌ ప్రీమియర్‌ లీగ్‌(ఐపిఎల్‌)-2017 సీజన్‌ తొలి మ్యాచ్‌ హైదరాబాద్‌ జట్టు విజయం సాధించిన విషయం తెలిసిందే.ఈ విజయంలో యువరాజ్‌ కీలక పాత్ర పోషించాడు.ఈ సందర్భాన్ని పురస్కరించుకుని యువరాజ్‌ మాట్లాడుతూ హైదరాబాద్‌ తనకు ఎల్లప్పుడు లక్కీ ప్లేస్‌ అని వివరించాడు.ఇక్కడ అనే పరుగులు సాధించానని,తమ జట్టుతో బ్యాట్స్‌మెన్‌, బౌలర్లు ఇద్దరూ బాగా ఆడారని కొనియాడాడు.టీమిండియాలో తిరిగి చోటు సంపాదించడం తన ఆట తీరుపై మంచి ప్రభావం చూపిందన్నాడు.ఎలాంటి ఒత్తిడి లేకుండా స్వేచ్చగా ఆడానని యువరాజ్‌ వివరించాడు.గత రెండు సంవత్సరాలుగా బ్యాటింగ్‌లో ఒడిదుడుకులు ఎదుర్కొంటున్నానని,ఈ మ్యాచ్‌లో తన ఆట తీరు సంతృప్తి నిచ్చిం దన్నాడు.ఇదే జోరును కొనసాగించాల్సి అవరసం ఉందని యువరాజ్‌ పేర్కొన్నాడు.ఐపిఎల్‌ కోసం నెట్స్‌లో గంటల కొద్దీ బ్యాటింగ్‌ ప్రాక్టీస్‌ చేసినట్లు వెల్లడించాడు.సొంతగడ్డపై జరిగే 7 మ్యాచ్‌లలో 5 గెలిస్తే నాకౌట్‌ దశకు చేరుకునేం దుకు ఉపయోగపడుతుందన్నాడు.బెంగళూరుతో జరిగిన మ్యాచ్‌లో యువరాజ్‌ 27 బంతులు ఆడి 7 బౌండరీలు, 3 సిక్సర్లు చేసి 62 పరుగులు సాధించాడు.